Óvodás Gyerekek: 2013
B.U.É.K.,
A szerencse az egyetlen dolog, ami duplázódik, ha továbbítjuk.
/kínai mondás/ Bejegyezte:
Édességkínáló tálcaként használhatjuk a muffin sütőt.
édességkínáló
Üdítős vagy sörös doboz nyitófülből
Apró játékok tárolására alkalmas kis színes zsebek. Szoba falára, ágy szélére, szekrény ajtajára.
játék tároló,
Nagyon szép az idő, szeretem is, ha jó idő van, de nem ennek van most az ideje. Karácsonykor a legtöbb ember várja a havazást, azt, hogy fehér Karácsonyunk legyen, mert az egy hangulatot ad.
A gyerekek is kedvelik a havazást, hiszen a szünetben sokat kint lehetett volna lenni hóember építeni, hógolyózni. Igaz most meg a jó idő miatt lehetett kinti programokat szervezni.
Tv-ben láttam és hallottam, hogy van ahol hóvirágok nyílnak, rügyeznek a fák, mintha tavasz lenne. Az állatkertekben sok a látogató, ez elég meglepő decemberben. Az állatokat újra kiengedték, mint amikor tavasszal szokták.
A hó sehol, legalább is nálunk még egyáltalán nem havazott.
Na de meglesz ennek a böjtje (szokták mondani) januárban, februárban. Egy idős hölgy ismerősöm épp ma mondta, hogy lesz ott még -20°C is.
Biciklizés közben készítettem néhány képet.
Rajzoljanak a gyerekek kis kartonlapra téllel kapcsolatos képeket. Pl. hóember, téli öltözék (kabát, sál, sapka), szánkózó gyerek, havazás stb. Egyszerű rajzok legyenek, mivel a memóriajátékhoz kétszer kell minden rajzot elkészíteni, minden képből kettő szükséges.
Kezdetnek megvan 5x2 rajz, akkor már indulhat is a játék. Összekeverjük a kis lapokat és lefordítgatjuk az asztalon vagy szőnyegen.
A játékot szerintem mindenki ismeri, meg kell találni a párokat.
A rajzokat eltehetjük máskorra és bármikor bővíthetjük rajzokkal, mi is besegíthetünk a rajzolásba.
Ez a játék nagyon hasonló az előző bejegyzésben található játékhoz, csak itt nem elborítani kell a poharakat a labdával, hanem bele kell dobni a poharakba. Labda vattából van, de más könnyebb anyagból is készülhet, sőt még a pingponglabda is jó lehet (poharakat akkor rögzítsük le).
Sorba helyezzük a poharakat, ha kell rögzítjük. Mindenkinek lesz 5 db labdája, amelyeket a poharakba kell céloznia. Adjuk meg a távolságot is ahonnan dobni lehet.
dobálós játék,
gyerekekkel játék,
Egy kis székre feltesszük a poharakat fejjel lefelé piramis formában 3-2-1 (több pohárból is készíthetjük). Sokféle játékot kitalálhatunk ehhez. Akinek egy poharat sikerül dobással leborítani az kap egy pontot vagy apró cukorkát. Gyűjthetjük a pontokat, de akinek nem sikerül leborítania egy poharat sem, annak kitalálnak a többiek valami "büntetést".
A szilveszteri party-ból a gyerekek se maradjanak ki, így összegyűjtöttem néhány ötletet azoknak, akiknek kisgyermekük van és otthon töltik a Szilvesztert.
Mivel általában a gyerekek nem tudnak sokáig fent lenni, így a party akár már délután 4-5óra körül elkezdődhet, mert akkor már kint is sötét van.
Először is kezdjük a dekorációval és az étel/ital előkészítésével. Sütni azt sütünk, amit természetesen szeret a gyermekünk és a család is.
Pl. én nagyon szeretek muffint sütni, gyümölcsöset, csokisat, diósat stb. A sütiket dekorálhatjuk magunk vagy kisgyermekeinkkel, számokkal, figurákkal...
Gyümölcs dekoráció: narancs, mandarin, banán, ananász stb. felhasználásával.
Karácsonyról megmaradt ötleteket is felhasználhatunk.
Édes sütemények és a gyümölcsök mellett a sós sütemények is helyet kapnak.
Ital ötlet: poharat mézbe mártjuk, majd kristálycukorba vagy tortadarába.
Azért hogy érdekesebb legyen elővehetünk különleges poharakat is és díszíthetjük kis teasüteményekkel.
Megvan az étel/ital ötlet, jöhet a dekoráció!
Zászló készítés: a filc olcsó anyag és nagyon sok mindenre használhatjuk. Vegyünk különböző színű anyagot és készítsünk "BOLDOG ÚJ ÉVET" , "BÚÉK" vagy "BOLDOG ÚJ ESZTENDŐT" feliratú zászlót a nappaliba, szobába.
Készítsünk party kalapot (akár farsangi ötleteket is használhatunk)
Erre a party-ra találjunk ki játékokat
1. Kisebb asztalt befedünk nagy csomagoló papírral, amelyre a gyerekek kedvük szerint rajzolhatnak. Egy példa: megrajzolják a terítéket tányért, poharat, evőeszközöket, süteményeket...
2. Közösen elkészített dekoráció az asztalra.
3. A családtagok készíthetnek egymásnak kis díszes tasakokat apró meglepetésekkel.
Minden órában legyen egy tevékenység. A tasakokra ráírjuk, hogy hány órára vonatkozik a tevékenység, ez lehet valamilyen játék pl. kártyázunk, társasjátékozunk vagy most kicsit táncolunk stb.
Visszaszámlálás lufikkal
Időkapszula levél: A gyerekek (persze a felnőttek is a poén kedvéért) kitöltik ez a kis levelet kedven szín, étel, jövőbeni kívánságaikkal. A következő Szilveszteren újra elolvassuk, mókás lesz, hogy mi változott vagy éppen maradt ugyanúgy. :)
Szerencsepénz: mindenki kap egy szerencsepénzt, körbeülünk és mindenkinek el kell mondania két dolgot a másikról, amit szeret benne.
Végül, ha már a gyerekek kezdenek fáradni, azért a koccintás se maradjon el 21 órakor (vagy hamarabb, ahogy látjuk) megisszuk a kölyökpezsgőt.
A pezsgős üveget is dekoráljuk. Egészségetekre! Boldog Új Évet!